Jaktfeltskyting

Jaktfelt er en type feltskyting organisert av Norges Jeger- og Fiskerforbund hvor man skyter med rifle på ulike dyrefigurer med varierende avstander mellom ca. 40-200 meter og i forskjellige skytestillinger, vanligvis stående, sittende og liggende. Vanligvis skytes det på 6 ulike poster med 5 skudd i hver figur. Figurene har en indre treffsone som gir 5 poeng og en ytre treffsone som gir 3 poeng. Med totalt 30 skudd er da maksimal poengsum 150 poeng.

Jaktfelt arrangeres i Sverige av Svenska Jägareförbundet, i Danmark av Danmarks Jægerforbund og internasjonalt av International Hunting Rifle Shooting Association (IHRSA).

 Klasser 
Alle kaliber fra .22 LR og oppover er tillatt. Det er to utstyrsklasser, jegerklasse og sporter.

Jegerklassen
 Maksimal vekt er 5,5 kg for våpen med magasin og kikkert.
 Kikkerten kan maksimalt stilles inn på 12 ganger forstørrelse (unntatt finaleomgang på fylkes-, landsdels- eller Norgesmesterskap)
 Bekledning må være jaktmessig, spesiell avstivende skytterbekledning er ikke tillatt

 Sporter 
 Ingen vektbegrensning
 Kikkert kan stilles inn på valgfri forstørrelse
 Spesiell skytterbekledning er tillatt

Felles for både jegerklassen og sporter er en minimum avtrekksvekt på 1 kg.

 Sesongen 
Sesongen for jaktfeltskyting i Norge pleier å vare fra slutten av april til starten av august. Til sammenligning er jakttiden for mye hjortevilt fra august/september til desember, mens jakttiden for mange fuglearter er fra august/september til slutten av februar.

 Norgesmesterskap 
Det første offisielle norgesmesterskapet i Jaktfelt ble arrangert i 1987. Under er en liste over tidligere og kommende norgesmesterskap:

ÅrArrangørStedVinnere 1987 Hølonda Jeger- og Fiskerforening  Leif Jostein Konstad (Hølonda JFF) 1988 Koppang JSK  Bendik Holmen (Sør-Odal JFF) 1989 Nes og Helgøya Jeger- og Fiskerforening  Sverre Lindstad (Løiten JFF) 1990 Tynset Jeger- og Fiskerforening  Tor Heiestad (Bærum JFF) 1991 Mo Jeger- og Fiskerforening  Thorbjørn Kristensen (Telemark JFF) 1992 Østre Trøgstad Jeger- og Fiskerforening  Bjørn Dagfinrud (Romedal og Vallset JFF) 1993 Verdal Jeger- og Fiskerforening Sverre Lindstad (Løiten JFF) 1994 Østby Jeger- og Fiskerforening  Robert Hvaal (Hedrum JFF) 1995 Bodø Jeger- og Fiskerforening Sverre Lindstad (Løiten JFF) 1996 Opdal JFL  Magne Holmbro (Høland JSK) 1997 Åslia JSK  Runar O.S. Bjøberg (Hemsedal JF) 1998 Østby Jeger- og Fiskerforening  Kristian Larsson (Østby JFF) 1999 Øvre Rendal JSK  Henning Langnes (Sør-Odal JFF) 2000 Hemsedal JF  Aslak Askeland (Froland JFF) 2001 Vang Jeger- og Fiskerforening  Aslak Askeland (Froland JFF) 2002 Eid JFL  Christer Hemstad (Østby JFF) 2003 Øyer-Tretten Jeger- og Fiskerforening  Rikard Østmoe (Østby JFF) 2004 Øvre Rendalen JSK  Christer Hemstad (Østby JFF) 2005 Opdal Jeger- og Fiskerforening  Tore Hornseth (Øvre Rendal JSK) 2006 Talvik Jeger- og Fiskerforening Ronny Haugen (Nes JFF) 2007 Gran Jeger- og Fiskerforening Lygna skytebane, Gran Christer Hemstad (Østby JFF) 2008 Løiten Jeger- og Fiskerforening Løten skytebane, Løten Leif Magne Saga (Hedrum JFL) 2009 Østre Trøgstad Jeger- og Fiskerforening Båstad skytebane, Trøgstad Thomas Bråthen (Høland JSK) 2010 Øyer og Tretten Jeger- og Fiskerforening Skarsmoen skytebane, Øyer Birger Meistad (Trondheim JFF) 2011 Eid Jeger- og Fiskelag Tua skytebane, Eid Magne Holmbro (Høland JSK) 2012 Enebakk Jeger- og Fiskeforening Bjerkland skytebane, Enebakk Christer Hemstad (Østby JFF) 2013 Løiten Jeger- og Fiskerforening Løten skytebane, Løten 2014 Tynset Jeger- og Fiskeforening Tynset skytebane 2015 Ådal Jeger- og Fiskerforening Ringerike Skytesenter

 Se også 
 Jegerklassen i Det frivillige Skyttervesen.
 Liste over skytterorganisasjoner
 Skytebaner i Norge
 Sikkerhetsregler for skytevåpen
 Sikkerhetsområde

Kategori:Rifleskyting
Kategori:NM i skyting